**Maria Lindén** (o.s. **Annala**; s. 1980 Helsinki) on suomalainen Yhdysvaltain politiikkaan erikoistunut tutkija, toimittaja sekä *Trumpin kansa* -kirjan kirjoittaja. Lindén on vuodesta 2020 työskennellyt Ulkopoliittisen instituutin tutkijana ja vuodesta 2021 lisäksi myös tutkimusviestintäpäällikkönä erityisalueenaan Yhdysvaltain sisä- ja ulkopolitiikka. Vuodesta 2022 lähtien Lindén on myös tehnyt Tampereen yliopistossa väitöskirjaa Yhdysvaltojen demokratian kriisistä..

Lindén on koulutukseltaan yhteiskuntatieteiden maisteri Tampereen yliopistosta ja humanististen tieteiden kandidaatti Helsingin yliopistosta. Hän asui Bostonissa vuosina 2015–2019. Hän on säännöllisesti laatinut artikkeleita STT:lle, Lännen Medialle ja *Ulkopolitiikalle*. Vuonna 2020 Lindén julkaisi Into-kustantamon kautta kirjan *Trumpin kansa – keitä he ovat ja miksi he rakastavat johtajaansa*. Kirjassa seurataan Donald Trumpin tietä kohti vuoden 2016 presidentinvaalin voittoa etenkin kolmen hänen kannattajansa silmin.

Jo ennen siirtymistään Ulkopoliittiseen instituuttiin Lindén toimi suomalaisessa mediassa Yhdysvaltain politiikan kommentaattorina. Vuoden 2016 Yhdysvaltain presidentinvaalien viimeisen televisioväittelyn jälkeen STT:n Yhdysvaltojen-avustajana toiminut Lindén piti "äärimmäisen epätodennäköisenä", että Donald Trump voisi uhata demokraattien Hillary Clintonin voittoa. Vuoden 2020 presidentinvaaleissa Lindénin ennustus sen sijaan piti ja demokraattien ehdokas Joe Biden nousi presidentiksi. Tosin Biden ei voittanut niin suurella marginaalilla kuin Lindén oli etukäteen analysoinut. Lindén arvioi, että ilman koronaviruspandemian 2019–2020 aiheuttamaa tilannetta Trump olisi lähes varmasti tullut valituksi uudelle presidenttikaudelle.

Lähteet
-------

1. ↑  Maria Lindén (o.s. Annala) FIIA – Ulkopoliittinen instituutti. Viitattu 21.7.2022.
2. ↑  Hertta-Mari Kaukonen: Trump jakoi Yhdysvallat kahtia ja käänsi suomalaistoimittajan uran (Julkaistu Yliopisto-lehdessä 4/2021) *Yliopisto-lehti*.  11.5.2021. Viitattu 2.6.2022.
3. 1 2  Annala , Maria *Into Kustannus*. Viitattu 8.11.2020.
4. ↑  Maria Lindén (os. Annala) *FIIA – Finnish Institute of International Affairs*.  5.5.2020. Viitattu 4.8.2022.
5. ↑  Maria Annala Ulkopoliittisen instituutin tutkimusviestintäpäälliköksi Ulkopoliittinen instituutti. Viitattu 17.2.2022.
6. ↑  Maria Annala: Yhdysvaltain demokratiassa näkyy vaaran merkkejä *Ulkopolitiikka*.  25.5.2022. Viitattu 4.8.2022.
7. ↑  Maria Annala: Analyysi väittelystä: Voitonvarma Clinton lyttäsi Trumpin *Suomenmaa*.  20.10.2016. STT. Viitattu 23.1.2024.
8. ↑  Lassila, Anni : Jos pandemiaa ja siitä johtuvaa talouskriisiä ei olisi ollut, Trumpin uudelleenvalinta olisi ollut lähes varma, sanoo tutkija *Helsingin Sanomat*.  7.11.2020 . Viitattu 8.11.2020.

Aiheesta muualla
----------------

* Vilén, Paula: Toimittajalta: Trump teki minusta "sen toisen suomalaisblondin" ja salamana somejulkkiksen *Yle Uutiset*.  29.8.2017. Viitattu 2.6.2022.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)

 |

 |